《秋胡行 其五》
南北朝·颜延之

勤役从归愿，反路遵山河。昔辞秋未素，今也岁载华。

蚕月观时暇，桑野多经过。佳人从所务，窈窕援高柯。

倾城谁不顾，弭节停中阿。

作者简介：颜延之（384～456年），字延年，南朝宋文学家。祖籍琅邪临沂（今山东临沂）。曾祖含，右光禄大夫。祖约，零陵太守。父显，护军司马。少孤贫，居陋室，好读书，无所不览，文章之美，冠绝当时，与谢灵运并称“颜谢”。嗜酒，不护细行，年三十犹未婚娶。